Translate the text from Welsh to English.



 
 


Mae’r Dirprwy Weinidog wedi cadarnhau y bydd wyth prosiect yn cael cyfanswm o £352,545 o gyllid gan Gronfa Cymru Greadigol ar gyfer Cynnwys i’r Ifanc, a fydd yn gweld cwmnïau yng Nghymru yn datblygu cynnwys dwyieithog newydd i blant a phobl ifanc.


Bwriad y gronfa, sy’n rhan o’r Cytundeb Cydweithio rhwng Llywodraeth Cymru a Phlaid Cymru, yw cynyddu’r ddarpariaeth o raglenni ar gyfer plant a phobl ifanc.


Mae’r prosiectau yn cynnwys animeiddio a gêm sydd wedi’u hysbrydoli gan fythau a chwedlau Cymru; sioe sgets gomedi sydd wedi’i hanelu at gynulleidfa o blant cyn oed ysgol gyda chriw amrywiol o gymeriadau wedi’u gwneud o fotymau ac edafedd yn serennu ynddi; i sioe gemau dŵr llawn hwyl sy’n cyfuno heriau meddyliol a chorfforol.


Syniad diweddaraf Cloth Cat, sydd wedi cynhyrchu dros 100 awr o animeiddio ar amrywiaeth o gyfresi a ddarlledir yn rhyngwladol fel Boj, Dai Potsh, Luo Bao Bei ac Olobob Top, yw ‘Familiars’. Mae stiwdio Cloth Cat, sydd wedi’i lleoli yng Nghaerdydd, wedi dod yn stiwdio animeiddio a chynhyrchu gemau ffyniannus. Mae wedi ymestyn ei gweithlu craidd i chwe aelod o staff llawnamser ac mae’n cyflogi dros 25 o staff medrus fesul prosiect yn rheolaidd.


Dywedodd Jon Rennie o Cloth Cat:



> “Rydyn ni’n falch iawn o fod yn rhan o Gronfa newydd Cymru Greadigol ar gyfer Cynnwys i’r Ifanc ac mae’n parhau â’r buddsoddiad gan Cymru Greadigol mewn cwmnïau lleol sy’n dymuno cyrraedd cynulleidfaoedd rhyngwladol. Syniad am gyfres animeiddio cyfrifiadurol a gêm yw ein prosiect sy’n plethu’r Gymru fodern a mytholeg Geltaidd i adrodd stori antur i blant 7\-11 oed.”


Mae Cwmni Da o Gaernarfon wedi cael cyllid ar gyfer datblygu syniad am raglen o’r enw ‘Actio dy Oed’. Comedi sefyllfa yw ‘Actio dy Oed’ sydd wedi’i hanelu at blant Cyfnod Allweddol 2 (6\-11 oed) a’u rhieni. Mae’n defnyddio arddull ystrydebol comedi sefyllfa draddodiadol i greu byd cyfarwydd, wrth gynnig rhywbeth hollol newydd ar yr un pryd.


Dywedodd Barry “Archie” Jones, awdur a chynhyrchydd ‘Actio Dy Oed’:



> “Mae Actio Dy Oed yn syniad rydyn ni wedi bod eisiau ei ddatblygu ers peth amser. Rydyn ni wir yn credu bod gan y syniad botensial i apelio at gynulleidfaoedd rhyngwladol, a bydd y gefnogaeth hon gan Lywodraeth Cymru yn helpu i wireddu’r freuddwyd yna.”


Dywedodd Dirprwy Weinidog y Celfyddydau a Chwaraeon, Dawn Bowden:



> “Mae gennym sector creadigol sy’n fywiog ac sydd wedi hen ennill ei blwyf yng Nghymru sydd â hanes ardderchog o gynhyrchu cynnwys o’r safon uchaf ac sydd wedi ennill gwobrau ar gyfer cynulleidfaoedd ifanc. Cafodd rhai o’r animeiddiadau mwyaf eiconig fel SuperTed a Sam Tân eu creu yng Nghymru ac mae’r rhain wedi mynd ymlaen i gael argraff barhaol ar genhedlaeth gyfan o blant a phobl ifanc.
> 
> 
> “Rwy’n falch iawn ein bod yn gallu helpu i ddatblygu rhagor o gynnwys gwreiddiol am Gymru ac o Gymru, a fydd yn helpu busnesau creadigol Cymru. Bydd hyn yn ennyn diddordeb ein pobl ifanc yn ein hanes a’n diwylliant yn ogystal â bod yn ffordd o glywed a defnyddio’r Gymraeg mewn modd sy’n berthnasol ac yn ddiddorol iddyn nhw.
> 
> 
> “Rwy’n hyderus y bydd y buddsoddiad hwn yn hwb i’n hymdrechion i gyrraedd miliwn o siaradwyr Cymraeg erbyn 2050\.”


Dywedodd yr Aelod Dynodedig, Cefin Campbell:



> "Mae sicrhau bod plant a phobl ifanc ledled Cymru yn gallu manteisio ar gynnwys hwyliog, atyniadol yn hanfodol ac mae gan sector creadigol fywiog ran hanfodol i'w chwarae yn hyn o beth. Rydym yn cefnogi ein busnesau creadigol i greu straeon, delweddau a chynnwys a wneir yng Nghymru, am Gymru ac yn y Gymraeg er lles pawb."







Translation:


 
The Deputy Minister has confirmed eight projects will receive a combined £352,545 in funding from Creative Wales’ Young Content Fund, which will see Wales\-based companies develop new bilingual content for children and young people.


The fund, which is part of the co\-operation agreement between the Welsh Government and Plaid Cymru, is designed to stimulate the provision of programming for children and young people. 


The projects include an animation and game inspired by the myths and legends of Wales; a comedy sketch show aimed at a preschool audience featuring an eclectic band of characters made from buttons and thread; to a fun\-filled, water\-based children's gameshow that combines mental and physical challenges.


Familiars is the latest idea from Cloth Cat who have produced over 100 hours of animation on a variety of international broadcast series such as Boj, Dave Spud, Luo Bao Bei and Olobob Top.  Cloth Cat has become a thriving animation and games production studio based in Cardiff. It has expanded its core crew to 6 full time staff and regularly employs over 25 skilled staff per project. 


Jon Rennie from Cloth Cat, said:



> “We're delighted to be part of the new Young Content Fund and it continues investment by Creative Wales in local companies looking to reach international audiences. Our project is a CG animation series and game idea that weaves together modern Wales and Celtic mythology to tell a new adventure story for 7 to 11 year olds.”


Caernarfon based Cwmni Da have been awarded funding for the development of a programme idea called ‘Act your Age’. Act Your Age is a situation comedy aimed at children in Key Stage 2 (age 6 to 11\) and their parents. It uses the stereotypical style of a traditional situation  comedy to create a familiar world, while at the same time, offering something completely new.


Barry “Archie” Jones, author and producer of Act your Age, said:



> “Act Your Age is an idea we’ve wanted to develop for some time. We really believe that the concept has potential to appeal to international audiences, and this Welsh Government support will help the dream become reality.”


Deputy Minister for Arts and Sport, Dawn Bowden, said:



> “We have a vibrant and well\-established creative sector in Wales which has an excellent track record of producing world class and award\-winning content for young audiences. Some of the most iconic animations such as SuperTed and Fireman Sam were born in Wales and went on to make a lasting impression on a whole generation of children and young people.
> 
> 
> “I’m delighted we’re able to support the development of more original content which will support Welsh creative businesses and be about Wales – and from Wales.  This will engage our young people in our history and culture as well as being a way of hearing and then using the Welsh language in a way that’s relevant and interesting to them.
> 
> 
> “I’m confident this investment will boost to our efforts to reach one million Welsh speakers by 2050\."


Designated Member, Cefin Campbell said:



> “Ensuring that children and young people across Wales have access to fun, engaging content is vital and a vibrant creative sector has a crucial role to play in this. We are supporting our creative businesses to create stories, images and content made in Wales, about Wales and in Welsh for the benefit of all.”